《陈丈挽诗》
宋代·李新

七十飘生世所稀，初休利锁便忘机。
清朝有子方士禄，白屋无尘自掩扉。
高论竞推猗顿富，梦魂翻逐楚庄飞。
素车白马春郊道，鸾凤相呼旧穴归。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。